Azekka-nni diɣen, lawani ɣef la yettebba imensi, zzin-d i tmanya ɣer lkanun. Lakin tura tis tmanya, d Fadma, wamma ɛicuca, ur as nudan ara amkan, imi yella yagi yewjed daɣ d win akken tewqem d nettat i weltma-t-sen. Qqimen diɣen, d aɛiwd i la-sen-id yettɛawad sseɛdi, wi s meyya iberdan, amek i yasent yeccucef id-nni iɛeddan i Fadma d ɛicuca : -Yak, ladɣa tessnem yak amkan imi akken yak i neddukel ɣer-s asemi i yaɣ ḥkan fellas. Neɣ tugadem ad ttuɣ imdunen, anwa i n waklan, anwa i s iḥerriyen ? Yerna, tabeɛ, mi nebbed ɣer din, rniɣ steqsaɣ Fadma : dɣa, ulammek ɛerqeɣ. Almi newwed ɣer din i yas mliɣ 43